## Családsegítő Központ

***Család- és Gyermekjóléti Központ***

### Család- és Gyermekjóléti Szolgálat

***7130 Tolna, Bajcsy-Zs. u. 96.***

***Tel.: 443-825, 445-851, 540-711 Fax: 443-825***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# **Ikt. szám: /2022.**

# **Tárgy: Beszámoló**

**Családsegítő Központ**

# **A Család- és Gyermekjóléti Szolgálat és Család- és Gyermekjóléti Központ munkája 2021. évben Fácánkert településen**

A település demográfiai mutatói:

| **Fácánkert település lakosságának korcsoportos megoszlása 2021.** | |
| --- | --- |
| 0-2 éves | 20 fő |
| 3-5 éves | 24 fő |
| 6-13 éves | 69 fő |
| 14-17 éves | 26 fő |
| 18-24 éves | 56 fő |
| 25-34 éves | 84 fő |
| 35-49 éves | 178 fő |
| 50-61 éves | 105 fő |
| 62 év feletti | 147 fő |
| **Összesen** | **709 Fő** |

A Családsegítő Központ 1998. július 1-től kezdte meg működését.

**Az intézmény fenntartója:** Tolna és környéke Szociális Alapszolgáltatási Gyermekjóléti Társulása

**A szolgálat ellátási területe:** Tolna, Fácánkert, Bogyiszló, Fadd települések közigazgatási területe

**A Család- és Gyermekjóléti Központ ellátási területe:** Tolnai járás

**Gesztortelepülés:** Tolna

A szolgáltatótevékenység típusa: gyermekjóléti alapellátás- család- és gyermekjóléti központ

- család- és gyermekjóléti szolgálat

2016.01.01-től a Család- és Gyermekjóléti Központ a Családsegítő Központ szervezeti egysége. Mindkét szolgáltatásnak egy szakmai vezetője van, amely megfelel a törvényi előírásoknak. A szakmai vezető irányítja, szervezi az esetmenedzserek és a családsegítők munkáját és ellenőrzi az adminisztrációs feladatokat.

**A Család- és Gyermekjóléti Központ munkatársai:**

1 fő szakmai vezető, esetmenedzser- szociális munkás, ellátási területe: Fadd (+fél státusz helyettesített)

1 fő esetmenedzser- szociális munkás, ellátási területe: Bogyiszló, Fácánkert, Tolna

1 fő esetmenedzser, tanácsadó ( mediátor) - szociálpedagógus, ellátási területe: Tolna (+0.5 státusz Fadd)

1 fő szociális diagnózist készítő esetmenedzser helyettesített – szociális munkás, ellátási területe: Tolna Járás

1 fő óvodai, iskolai szociális segítő– szociális munkás, ellátási területe: Tolna Járás

1 fő óvodai, iskolai szociális segítő, települési jelzőrendszeri felelős, járási jelzőrendszeri tanácsadó-szociális munkás, ellátási területe: Tolnai Járás

**A Család- és Gyermekjóléti Szolgálat munkatársai:**

1 fő családsegítő- szociális munkás- ellátási területe: Tolna

1 fő családsegítő- szociális munkás, ellátási területe: Bogyiszló, Tolna, Fácánkert

1 fő családsegítő- szociális munkás, ellátási területe: Tolna

1 fő családsegítő- szociális munkás, ellátási területe: Fadd

1 fő családsegítő- szociális munkás, ellátási területe: Fadd

1 fő asszisztens- gyermek-és ifjúságvédelmi ügyintéző

**A család – és gyermekjóléti szolgálat ügyfélfogadása az alábbiak szerint történik:**

**Tolna**: Családsegítő Központ, hétfő- szerda 8-16 óra,

csütörtök 8-12 óra,

péntek 8-11 óra között.

**Bogyiszló**: Önkormányzati Hivatal, hétfő, csütörtök 9-12 óra között

**Fadd:** Család- és Gyermekjóléti Szolgálat épülete (volt gyermekorvosi rendelő), hétfő, szerda 8-12 óra , péntek 8-11 óra között

**Fácánkert:** Önkormányzati Hivatal, szerda 8-10 óra között.

Valamennyi településen a családlátogatásokra az ügyfélfogadáson kívül kerül sor.

A Család- és Gyermekjóléti Központ a város központi részén található, gyalogosan és autóval megközelíthető. Az épület korábban családi ház volt, amelyet átalakítottak. Az épületbe történő bejutás akadálymentes. A munkatársak részére egy kb. 30 m2-es iroda került kialakításra, emellett rendelkezésre áll 2 db interjúszoba, 1 db kapcsolatügyeleti szoba, 1 db tanácsadásra, valamint az óvodai, iskolai szociális segítők számára kialakított szoba. Valamennyi családsegítő rendelkezik számítógéppel. Nyomtató, telefon, fax, fénymásoló használata biztosított. Internet- hozzáférés megoldott. Az esetdossziék tárolására zárható iratszekrény a rendelkezésre áll. Az épülethez füvesített udvar tartozik, amely rendezvények lebonyolítására alkalmas. A Család- és Gyermekjóléti Központ ügyfélfogadási rendje, a gyermekjogi képviselő neve, elérhetősége kifüggesztésre került. Fácánkertben az önkormányzat épületében kialakított irodában fogadja az ügyfeleket a családsegítő.

A fenti intézmények és személyek kötelesek jelzéssel élni a gyermek veszélyeztetettsége esetén, illetve indokolt esetben kötelesek hatósági eljárást kezdeményezni és a gyermek családban történő nevelésének elősegítése, a veszélyeztetettség megelőzése és megszüntetése érdekében kötelesek egymással együttműködni.

A család- és gyermekjóléti szolgáltatás a településen élő valamennyi gyermekre, és családra kiterjed. A szolgálat és a központ munkájáról szórólapokon, honlapon és az észlelő- jelzőrendszeren keresztül folyamatosan tájékoztatjuk a lakosságot. A helyi média (tv, rádió, újság) rendszeresen tudósít a rendezvényeinkről.

A családsegítők és az esetmenedzserek munkájuk során kapcsolatot alakítottak ki a családi napközik, az óvodák, az iskolák pedagógusaival, gyermekvédelmi felelőseivel, az önkormányzati hivatal, a járási hivatal, a Tolna Megyei Pedagógiai Szakszolgálat, a gyermekvédelmi szakszolgálat munkatársaival, védőnői szolgálattal, rendőrség munkatársaival, pártfogó felügyelői szolgálattal, háziorvosokkal, Civil szervezetekkel, egyházakkal.

Családsegítő Központ

Család- és Gyermekjóléti Szolgálat 2021.

Fácánkert

A Család- és Gyermekjóléti Szolgálat tevékenysége során együttműködik az észlelő-és jelzőrendszer tagjaival, a helyi önkormányzat jegyzőjével, a gyermekek és családjaik számára döntést hozók szervével vagy tagjaival, a Hatósági, Gyámügyi és Igazságügyi Osztállyal, a gyermekvédelmi szakellátás tagjaival, adott esetben a gyermek hivatásos pártfogójával, és bárkivel, aki a gyermek érdekében, ügyében segítővé válhat. A családsegítő, mint esetgazda kezeli, koordinálja, a szociális segítőmunka eszközeivel segíti az eset megoldását, s ha kell, családgondozást (érintett szakemberekkel közös családlátogatás) végez.

Aki a problémát már a kialakulásának idején észleli és jelzi, az segíti a Család- és Gyermekjóléti Szolgálatot abban, hogy a megoldás érdekében a leghatékonyabb, legkompetensebb segítőket tudja összehozni.

A család- és gyermekjóléti szolgálat tájékoztatási feladatai körében támogatásokról és ellátásokról felvilágosítást nyújt a klienseknek, továbbá segítséget nyújt a hivatalos ügyek intézésében is. Az ellátásokhoz, szolgáltatásokhoz való hozzájutás érdekében a családsegítők együttműködnek az ellátási területen működő szolgáltatókkal. A szociális segítő munka célja a családban jelentkező működési zavarok ellensúlyozása, a családban nevelkedő gyermekek gondozásának, ellátásának megszervezése, esetkezelésben közreműködő szakemberek bevonásával, koordinálásával.

A gyermekek veszélyeztetettségének megelőzése érdekében, a család- és gyermekjóléti szolgálat észlelő- és jelzőrendszert működtet.

A jelzőrendszer tagjai jelzéseiket telefonos, illetve írásos formában juttatják el a Család- és Gyermekjóléti Szolgálat felé. Szóbeli jelzés esetén felhívjuk a figyelmet az írásbeli jelzés megtételére. A családsegítők felkeresik az érintett személyt, családot és a probléma jellegéhez igazodó intézkedést tesznek. A családsegítők az általuk tett intézkedésekről minden esetben írásban tájékoztatják a jelzést tevőt. Az észlelő-jelzőrendszer koordinálására jelzőrendszeri tanácsadót jelöltük ki. A beérkezett jelzésekről, és az azok alapján tett intézkedésekről heti jelentést készít a települési jelzőrendszeri felelős a Család- és Gyermekjóléti Központnak.

## 2021.évben megemelkedtek az életviteli, családi-kapcsolati és elhanyagolás miatti problémák, bejelentések, emellett az oktatási intézményekből is több jelzés érkezett magatartászavarral, beilleszkedési nehézséggel küzdő gyermekről.

2021-ben a szakemberek 10 fácánkerti gyermek családjával folytattak szociális segítő tevékenységet.

## Együttműködés

A jelzőrendszeri tagok esetében a hatékony együttműködésnek ad keretet, az információkat kicserélő, feladatokat szétosztó esetmegbeszélés, mely a jelzőrendszerben nevesített szakemberek bevonásával történik. Adott eset kapcsán a jelzőrendszeri tagok között folyamatos esetkonzultáció zajlik.

A kliensek érdekében együttműködésre kell törekedni a társszakmák, a gyerekvédelemben érintettek képviselőivel. Részvételükkel a védelembe vételi - ill. egyéb gyermekvédelmi intézkedések javaslata előtt szükség szerint esetmegbeszélést, ill. esetkonferenciát tartottunk.

*Magyarország kormánya 2021. február 8-ától a veszélyhelyzet kihirdetésétől és a veszélyhelyzeti intézkedések hatálybalépéséről szóló 27/2021.(I.29.) Korm. rendeletével a veszélyhelyzet fennállását megerősítette.*

*Központunk a 2021.03.13-i majd a 2021.06.18-i EMMI Eljárásrendhez alkalmazkodva végezte szociális és gyermekvédelmi tevékenységeit.*

Az észlelő- és jelzőrendszer működése is jelentősen módosult a veszélyhelyzet ideje alatt*.* A digitális oktatásra való átállással a jelzések elsősorban az oktatásban való részvételhez szükséges eszközök hiányáról, a szülői támogatás hiányosságairól szóltak.

Emelkedett a lakossági bejelentések száma idős, egyedülálló személyek ellátási szükségleteire vonatkozóan, valamint a családban nevelkedő gyermekek nem megfelelő ellátása miatt.

Szolgálatunk DJP Pontként is számos ügyfélnek nyújtott segítséget ügyintézéshez, támogatások, ellátások igényléséhez, mivel az önkormányzati hivatalok nem fogadtak ügyfeleket.

Nőtt a családok, személyek kapcsolatfelvétele is az intézménnyel anyagi problémáik rendezésében, valamint ügyintézésben való segítségnyújtás miatt.

A védőnők jelzéseiket a részükre előírt esetészlelő lapon teszik meg. A formanyomtatvány esetvisszajelző részén küldi vissza a családgondozó az esettel kapcsolatos tájékoztatását. A gyermekjóléti szolgálat várandós anyáknak hivatalos ügyeik intézésében és életvezetési tanácsadásban nyújtott segítséget. Szükség szerint természetbeni adományokkal segítik a családsegítők a kismamát, lehetőség szerint anyaotthoni elhelyezésről tudnak gondoskodni.

Fiatalkorú kismamánál a családsegítők a gyámhatóság felé is jelzéssel élnek a szükséges intézkedések megtétele céljából (méhmagzat gondnok, gyám kirendelése).

**Kiskorú anya** miatti intézkedésre nem került sor.

**Várandós anya válsághelyzete** miatt nem történt intézkedés.

Az eltelt időszakban **egyéni munkarend** ügyében a Család-és Gyermekjóléti Szolgálat javaslatát nem kérték. A családsegítő az egyéni munkarend véleményezéséhez a TM-i Pedagógiai Szakszolgálat Szekszárdi Tagintézménye, sajátos nevelésű igényű gyermek esetén a Tolna Megyei Pedagógiai Szakszolgálat Székhelyintézmény szakvéleményét kéri ki.

Legtöbb esetben az oktatási- nevelési intézmények felől érkezik jelzés Szolgálatunkhoz. Továbbra is nyitottak a családsegítők a pedagógusokkal történő közös családlátogatásra, esetmegbeszélésre.

**Családok Átmeneti Otthonában való elhelyezésre** fácánkerti lakost érintően nem került sor.

2021-ben **szenvedélybeteg kiskorúval** nem folyt munka.

**Közösségi programok:**

**Prevenciós programok** megvalósítására a pandémiás helyzetre való tekintettel nem került sor.

A Családsegítő és Gyermekjóléti Szolgálat segítve az oktatási- nevelési intézmény gyermekvédelmi felelőseinek munkáját, havi egy alkalommal **szakmaközi megbeszélést** szervez. A szakmaközi megbeszélésekre előre meghatározott témakörökben évente hat alkalommal szokott sor kerülni. A pandémiás helyzet miatt a 2021-es évben ebből mind a hat alkalom online térben került megtartásra.

**2021 -es évben a témák a következők voltak:**

* Iskolaérettség, BTM,SNI gyermekek szakértői vizsgálata, intézményi megsegítésének fontossága, gyermekek integrációjának segítése a közintézményekben

Előadó: Módos Anna Tolna Megyei Pedagógiai Szakszolgálat Szekszárdi Tagintézményének igazgatója

* Éves jelzőrendszeri értekezlet megtartása valamennyi településen

* Deviáns szülők gyermekei

Előadó: Kitanics Márk klinikai szakpszichológus, igazságügyi szakértő

* Gyermekkori pszichés problémák, öndestruktív magatartás

Előadó: Kitanics Márk klinikai szakpszichológus, igazságügyi szakértő

* Fiatalkorúak szenvedélybetegsége és rehabilitációja

Előadó: Széplaki Zsolt MRE Kallódó Ifjúságot Mentő Misszió Fiatalkorúak Drogterápiás Otthonának programvezetője

* Szakmai nap előadásai:
* Gyermekkori idegrendszeri sérülések és ezek konduktori kezelése

Előadó: Ezer Andrea konduktor

* „Belső gyermek- a felnőtt lelki egészségének egyik kulcsa”

Előadó: dr. Buda László orvos pszichiáter, pszichoterapeuta

A 15/1998.(IV.30) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló NM rendelet 9.§(5) bek. szerint az éves szakmai tanácskozást minden év február 28-áig kell megszervezni.

A tanácskozás megtartására 2020.02.23-án, online formában került sor.

A tanácskozás helyszíne: Online formában került megszervezésre.

## A tanácskozás tematikája:

* A jelzőrendszeri tagok beszámolója az éves tevékenységükről.

# **Előző évi intézkedési terv célkitűzéseinek megvalósulása:**

Az intézkedési tervben meghatározott célkitűzések részben megvalósultak:

* Az Emberi Erőforrások Minisztériuma, mit a szociális- és egészségügyi ágazat irányításáért felelős szerv által küldött tájékoztatást *- az egészségügyi szolgáltatók jelzési kötelezettségéről, valamint az elhanyagolás és kapcsolati erőszak észlelése esetén a tőlük elvárható intézkedésekről* - a háziorvosoknak elküldtük.
* A koronavírus okozta pandémiás helyzet miatt előtérbe kerültek a személyes találkozást nélkülöző kommunikációs csatornák. A hatékony gyermekvédelmi jelzőrendszer működtetése és a kapcsolattartás hatékonyságának növelése céljából létrehoztuk Facebook oldalunkat, ahol rendszeresen közzétesszünk gyermekvédelmet érintő információkat is. A Facebook oldalhoz kapcsolódó üzenetküldési szolgáltatások, valamint a hivatalos elektronikus levelezésünkön keresztül személyes találkozás nélkül is fogadni tudjuk az írásbeli jelzéseket az észlelt problémákról. A jelzőrendszeri tagokkal történő online kapcsolat a járványügyi helyzet hozadékaként mára zökkenőmentesen működik.
* Az online kapcsolattartási forma segítséget jelentett a Családsegítő Központ ügyfelei számára is, az ügyfeleket érintő szolgáltatásokról, ellátásokról rendszeresen tájékoztatjuk klienseinket.

**ÉVES CÉLKITŰZÉSEK**

* Szakmaközi megbeszélések témáit az alábbi témakörökkel kívánjuk színesíteni:
* Veszélyeztetett gyermekek helyzetéről történő kölcsönös tájékoztatás
* Az intézmények közötti kommunikációt segítő formanyomtatványok áttekintése, és az ezek fejlesztését támogató javaslatok egyeztetése
* Igazolatlan hiányzások
* Hátrányos és halmozottan hátrányos helyzet definiálása
* Veszélyeztetettség, Súlyos veszélyeztetettség definiálása
* Prevenció
* Krízishelyzetek, azonnali intézkedést indokló eseteknél mit kell tenni?
* Családon belüli erőszak
* Válás, gyermekelhelyezés, kapcsolattartás

Elérni kívánt hatás:

* A gyermekek veszélyeztetettségének megszüntetése érdekében, hatékonyabb együttműködés kialakítása.
* A jelzőrendszer tagjaival való együttműködés további fokozása: esetmegbeszélés, esetkonferencia, szakmaközi beszélgetések, kerekasztal, egymás munkájának megismerése, egymás kompetenciájának megismerése.
* Szakmai ismeretek bővítése
* Információs listák készítése a lakosság részére, a szociális és gyermekvédelmi témakörök mentén, település szociális ellátó rendszerről tájékoztatás, szociális és gyermekvédelmi intézmények bemutatása.

**Adományozó tevékenységeink:**

* A pandémiás helyzetre való tekintettel a **ruhabörzék** egy része elmaradt, a megtartott börzék az aktuális járványügyi előírásoknak megfelelően kerültek megtartásra.
* 2019. októberétől az Albán pékség, 2021 márciusától az Édesem cukrászda és pékség felajánlásával napi rendszerességgel szétosztjuk az előző nap megmaradt pékárut a Járás rászoruló lakosai számára.
* Központunk „Pöttömnyi segítség” címen jótékonysági adománygyűjtő akciót hirdetett, melynek keretén belül csecsemők és kisgyermekek számára vártunk ruhaneműk, babaápolási szerek, pelenka felajánlást. A járásból összesen 24 család jelezte előzetesen igényét a segítségre. Tolnán 13, Faddon 6, Bogyiszlón 4, Fácánkertben pedig 1 család részesült a felajánlásokból 2021 februárjában.
* „Hátizsáknyi szeretet” tanszergyűjtő akció során 28 gyermek számára tudtunk csomagot összeállítani, melyből Fácánkertben négy hátrányos helyzetű gyermek részesült.
* a Tolnai Háló Közalapítvány és a Családsegítő Központ a Tolnai Járás településein 102 család számára „Manócsomagot” ajándékozott Mikulás alkalmából (48 tolnai, 40 faddi, 10 bogyiszlói és négy fácánkerti család). A csomagokban Ker-Plan Kft. jóvoltából az új csecsemő- és kisgyermek ruhák mellett, plüss játékok kerültek szét osztásra.
* A Tolnai Háló Közalapítvány, a Családsegítő Központ, a Civil Voks Tolnai Egyesülete, a Tolnai Kulturális Központ és Könyvtár, a Magyar Vöröskereszt Tolnai Alapszervezete, a Tolnai Plébánia Karitász Csoportja, a KÉSZ Tolnai Csoportja és a Tolnai Szent István Katolikus Gimnázium és a Mözs Tolnai Református Nőszövetség 2021-ben is megszervezte jótékonysági aukcióját a „Tedd szebbé a karácsonyt!” program keretén belül. A jótékonysági árverés a Családsegítő Központ Facebook oldalán került lebonyolításra, ahol 323 licittárgy gyűlt össze. Az aukció ismét nagy sikert aratott, mely során több mint 1 300 000 forint gyűlt össze. A befolyt pénzösszegből 140 hátrányos helyzetű gyermek (ebből 90 tolnai, 30 faddi, 14 bogyiszlói, 6 fácánkerti) kapott karácsonyi ajándékcsomagot, valamint 60 idős, létminimum közelében élő felnőtt kapott tartalmas élelmiszercsomagot.
* A tolnai Plébánia Karitász Csoportjának szervezésében decemberben

„ Angyalbatyu” néven ajándékcsomagok kiosztására került sor a hátrányos helyzetű gyermekeknek a Járás területén. Fácánkertben 10 gyermek részesült a csomagokból.

* A Tolna Megyei Kormányhivatal Tolnai Járási Hivatalának jóvoltából, tartós élelmiszerekből álló csomag kiosztására kerülhetett, sor a Járás területén. Fácánkertben öt rászoruló család részesült az élelmiszer csomagokból.

A programok gördülékeny lebonyolítást a Családsegítő Központ munkatársai biztosították.

A 15/1998.(IV.30) a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló NM rendelet 9.§(5) bek. szerint az éves szakmai tanácskozást minden év február 28-áig kell megszervezni.

A tanácskozás megtartására 2022.02.23-án, online formában került sor.

A tanácskozás helyszíne: Online formában került megszervezésre.

## A tanácskozás tematikája:

* A jelzőrendszeri tagok beszámolója az éves tevékenységükről.

# **Előző évi intézkedési terv célkitűzéseinek megvalósulása:**

Az intézkedési tervben meghatározott célkitűzések részben megvalósultak:

* Az Emberi Erőforrások Minisztériuma, mit a szociális- és egészségügyi ágazat irányításáért felelős szerv által küldött tájékoztatást *- az egészségügyi szolgáltatók jelzési kötelezettségéről, valamint az elhanyagolás és kapcsolati erőszak észlelése esetén a tőlük elvárható intézkedésekről* - a háziorvosoknak elküldtük.
* A koronavírus okozta pandémiás helyzet miatt előtérbe kerültek a személyes találkozást nélkülöző kommunikációs csatornák. A hatékony gyermekvédelmi jelzőrendszer működtetése és a kapcsolattartás hatékonyságának növelése céljából létrehoztuk Facebook oldalunkat, ahol rendszeresen közzétesszünk gyermekvédelmet érintő információkat is. A Facebook oldalhoz kapcsolódó üzenetküldési szolgáltatások, valamint a hivatalos elektronikus levelezésünkön keresztül személyes találkozás nélkül is fogadni tudjuk az írásbeli jelzéseket az észlelt problémákról. A jelzőrendszeri tagokkal történő online kapcsolat a járványügyi helyzet hozadékaként mára zökkenőmentesen működik.
* Az online kapcsolattartási forma segítséget jelentett a Családsegítő Központ ügyfelei számára is, az ügyfeleket érintő szolgáltatásokról, ellátásokról rendszeresen tájékoztatjuk klienseinket.

A Család- és Gyermekjóléti Szolgálat a jogszabály által előírt éves intézkedési tervet az éves szakmai tanácskozást követően elkészítette.

**Családsegítő Központ**

**Család- és Gyermekjóléti Központ**

**Fácánkert**

**2021.**

A család – és gyermekjóléti központ munkatársai a gyermekvédelmi gondoskodás keretébe tartozó, hatósági intézkedésekhez kapcsolódó, a gyermekek védelmére irányuló tevékenységet látnak el. A család- és gyermekjóléti központ munkájának jelentős részét a hatósági ügyekhez kapcsolódó tevékenységek teszik ki.

***2021-ben nyilvántartott veszélyeztetett kiskorúak száma Fácánkert: 15***

* Magatartási okok miatt veszélyeztetett: 5
* Környezeti okok miatt veszélyeztetett: 9
* Anyagi okok miatt veszélyeztetett: 1
* Egészségügyi okok miatt veszélyeztetett: 0

***2021-ben nyilvántartott hátrányos helyzetű gyermekek száma: 14 fő***

***2021-ben nyilvántartott halmozottan hátrányos helyzetű gyermekek száma: 5 fő***

***2021-ben rendszeres gyermekvédelmi kedvezményben jogosultak száma: 7 fő***

|  |  |  |  |  |  |
| --- | --- | --- | --- | --- | --- |
| Gondozottak száma településenként | Védelembe vett településenként | Ideiglenes hatályú elhelyezés az évben településenként | Nevelésbe vett településenként | Utógondozás, szakellátásból kikerült | Összesen |
| Tolna | 47 |  | 25 | 2 | 74 |
| Bogyiszló | 12 |  | 2 |  | 14 |
| Fadd | 58 |  | 22 |  | 80 |
| Fácánkert | 7 |  | 3 |  | 10 |
| Összesen | 124 |  | 52 | 2 | 178 |

A gyámhivatali megkeresések száma nem változott, a környezettanulmányok felvétele, valamint a hatósági intézkedéshez kötött felülvizsgálatok elvégzése folyamatos volt.

A családlátogatások száma nem változott, esetkonferenciák megtartására nem került sor.

**A védelembe vett gyermekek** száma az előző évhez képest emelkedett. A védelembe vétel okai lehetenek: családon belüli bántalmazás, válás- gyermekelhelyezés miatti konfliktusok, iskolai mulasztás, gyermek magatartása, szülői kötelezettségek mulasztása, elhanyagolás, szenvedélybetegség.

A járványügyi helyzet magával hozta a szülő-gyermek kapcsolattartási problémákat.

Az 50 tanórát meghaladó igazolatlan mulasztás esetén a gyermek, védelembe vételének elrendelésére és az iskoláztatási támogatás szüneteltetésére kerül sor. A 2021-es évben, Fácánkertben nem volt olyan gyermek, aki 50 tanórát hiányzott igazolatlanul.

A Tolnai Járási Hivatal Járási Hatósági és Gyámügyi Osztályával napi szinten kapcsolatban állunk. A hatóság részéről rendszeres megkeresés történik környezettanulmány készítésének, kiskorú veszélyeztetettségének, családba fogadás, kapcsolattartás, gondnokság alá helyezés, ideiglenes elhelyezés, nevelésbe vétel kivizsgálásának ügyében.

A 2021-es évben gyermek bántalmazásával kapcsolatban két esetben érkezett jelzés. Az egyik gyermek védelembe vétel alá került, a másik gyermeket alapellátásban gondozza a gyermeket a családsegítő.

2021-es évben 7 védelembe vétel alatt álló gyermek féléves és éves felülvizsgálatát végeztük el, emellett, Fácánkert településen 2 **családba fogadott** gyermek felülvizsgálata ügyében készítettünk környezettanulmányt, mely 1 családot érint.

**Ideiglenes elhelyezésre valamint nevelésbe vételre** a 2021- es évben, Fácánkertben nem került sor.

2021-es évben az esetmenedzser Fácánkert településen 3 **szakellátott gyermek** szüleinek vér szerinti gondozását látta el.

A családjából kiemelt gyermek szüleinek gondozását a törvényben előírt módon látjuk el. A gyermekek visszahelyezésének elősegítése érdekében az esetmenedzser együttműködik a gyermekvédelmi gyámokkal. A nevelésbe vételt követően, illetve minden felülvizsgálat előtt a gyermekeket a gondozási helyen felkeressük. Rendszeresen tartjuk a kapcsolatot a vér szerinti szülővel, részükre hivatalos ügyeik intézésében nyújtunk segítséget, illetve életvezetési, mentális tanácsadással segítjük elő a gyermek vérszerinti családjába történő visszahelyezését.

A Tolna Megyei Kormányhivatal Hatósági Főosztály Igazságügyi Osztályától Kult Gábor látta el a pártfogó felügyelői feladatokat a településen. A pártfogó felügyelővel szintén rendszeres a kapcsolatunk.

Fiatalkorú elkövetőnél egy esetben rendeltek el megelőző pártfogást.

***A Központ feladatai közé tartozó speciális szolgáltatások:***

A Család- és Gyermekjóléti Központ a gyermekek családban nevelkedésének elősegítése, és veszélyeztetettségének megelőzése érdekében speciális szolgáltatásokat biztosít.

* **Pszichológiai- és jogi tanácsadás**

A Család- és Gyermekjóléti Központban heti rendszerességgel jogi – és pszichológiai tanácsadást biztosítottunk.

A **pszichológiai tanácsadást** Babinszki Dalma pszichológus látta el, aki a szekszárdi Pedagógiai Szakszolgálat pszichológusa, heti rendszerességgel. A 2021-es évben 7 fácánkerti személy kereste fel szakemberünket, melyet általában oktatási-nevelési intézmény, esetmenedzser vagy családsegítő javaslatára lehet előzetes egyeztetés útján igénybe venni. A szolgáltatás a fokozott igénybevétel miatt már heti rendszerességű, így is egy hónapos előjegyzéssel dolgozunk. A pandémiás időszakban online formában került lebonyolításra. A járvány második hullámának időszaka alatt a járványügyi előírások szigorú betartása mellett kerül sor a tanácsadások lebonyolítására a fokozott igényre való tekintettel.

A **jogi tanácsadás** esetében az ügyfelek számára a Jogpont ingyenes szolgáltatását közvetítettük.

A szolgáltatás minden hónap 1., 2., 3. és 4. csütörtöki napján vehető igénybe térítésmentesen előzetes időpont egyeztetést követően a Családsegítő Központban. 2021-ben 3 fácánkerti lakos vette igénybe ezt a szolgáltatást, mely a tavaszi pandémiás időszakban online és telefonon történő tanácsadás formájában zavartalanul működött.

A jogi információs szolgáltatás és tanácsadás igénybevételének lehetőségét havi rendszerességgel hirdetjük a Tolnai Hírlapban.

* **A családkonzultációt, családterápiát**, családi döntéshozó konferenciát a Családi Tűzhely Alapítvánnyal kötött együttműködési megállapodás alapján biztosítjuk.
* **Kapcsolatügyelet/ Kapcsolattartási Ügyelet/ Mediáció**

A Kapcsolatügyelet családi konfliktusok esetén segít mediációs (közvetítő) szolgáltatásával. A válások nagy részénél a bíróság a különélő szülőnek megítéli a láthatást, ez azonban nem minden esetben valósul meg. A jogerős ítélet alapján meg nem engedett, visszatartás és a feltétel nélküli elengedés között a láthatások gyakorlati megvalósításának rendkívül széles skálája helyezkedik el. A szülő- gyermek közötti kapcsolattartás esetében célunk, hogy az eset csak akkor kerüljön vissza a hatóságokhoz, ha a Kapcsolatügyelet nem hoz megoldást.

A válások, gyermekelhelyezések, családi konfliktusok esetén tapasztalatunk, hogy a bírósági ítélet a vitás kérdéseket csak részben oldja meg. A szülők közti érdekek, vitás kérdések sokszor évekig is elhúzódhatnak, aminek szenvedő alanya a gyermek.

Kapcsolatügyeleti szolgáltatással semleges helyet tudunk biztosítani a gyermekkel való találkozáshoz – ha az egyik szülő nem bízik a másikban. Közvetítünk a szülők között, és segítünk olyan egyezséget kötni, amely a szülők és gyermek érdekét egyaránt szolgálják.

A kapcsolattartási ügyeletet 2 fő mediátor végzettséggel rendelkező munkatárs útján nyújtjuk. A szolgáltatás igénybevétele folyamatos.

Kapcsolatügyeleti szolgáltatás és mediáció igénybevételére a 2021-es évben nem került sor.

A kapcsolatügyeleti szolgáltatás és mediáció a veszélyhelyzet ideje alatt szünetelt.

* **Az utcai és lakótelepi szociális munka** a szabadidejét az utcán töltő, kallódó, csellengő gyermekek segítésére irányuló tevékenység. A tolnai járásban a települések és a lakótelepek nagysága nem indokolja a „klasszikus” utcai szociális munkát, nem jellemzőek az utcán, lakótelepen csapatosan csellengő diákok, illetve pláza sincs ahol gyülekezhetnének. Ezt a tevékenységet így elsősorban szabadidős programok szervezésével nyújtjuk. Az iskolai szünetekben minden településen játszóházat működtetünk, kirándulásokat szervezünk.
* **A kórházi szociális munka** keretében együttműködünk a Tolna Megyei Balassa János Kórház kórházi szociális munkásaival.
* **Óvodai és iskolai szociális segítő tevékenység**

2018. szeptemberétől az óvodai- iskolai szociális segítés országos szintű bevezetésre került, mint speciális szolgáltatás. **Fácánkertben** 2021-ben Csepeli Attila látta el ezt a feladatot.

Az oktatási intézményekkel megbeszélésre került az óvodai- iskolai szociális segítői tevékenység bevezetésének oka, a szolgáltatás célja. Az oktatási intézmények biztosítottak segítő együttműködésükről munkánk elvégzéséhez.

Minden együttműködő intézménnyel megbeszéltük az intézményekben történő ügyfélfogadási rendet, ami mindenhol kifüggesztésre került. Az intézményekben 1 óra személyes jelenlétet, ügyfélfogadást biztosítunk. A köznevelési intézmények részére a szükségletfelmérő adatlapokat, a szolgáltatásról szóló szórólapokat, tájékoztatást és a szülői nyilatkozatokat ismertettük, kiosztottuk.

Az **egyéni tanácsadás** igénybevételének lehetősége minden érintett intézményben folyamatosan elérhető, a szociális segítők heti rendszerességgel az együttműködési megállapodásban rögzített időpontban az intézmények rendelkezésére állnak az alábbi területen:

* Segítő beszélgetés tanulóknak, segítségnyújtás a probléma kezelésben: cél: diákok támogatása a számukra nehézséget okozó élethelyzetek kezelésében.
* Információnyújtás elérhető szolgáltatásokról (pedagógiai, pszichés, szociális), jogokról, a szociális rendszer működéséről, segítségnyújtás az ügyintézésben; szükség esetén tájékoztatást nyújtás a szociális ellátásokról és intézményekről.
* Tanácsadás szülőknek a gyermeknevelés és a családi élet más problémát okozó területein, iskolai problémák kapcsán segíti a szülőket, az enyhébb családi nehézségek kezelésében, elsődlegesen a gyermeknevelés nehézségeiben.
* Közvetítés tanár-diák, szülő-gyermek kapcsolatban: a szociális segítő közvetítőként segíti a nehézséget okozó nézeteltérések megbeszélését és rendezését.
* Közvetítés különböző szolgáltatások eléréséhez.
* Pedagóguskonzultáció.
* Krízisintervenció.
* Tanulók számára egyéni tanácsadás nyújtása.
* Probléma megoldásban segítségnyújtás.

A veszélyhelyzet kihirdetését követően bevezetett digitális tanrend jelentősen módosította az óvodai, iskolai szociális segítők munkáját. A korábban megszokott munkaformát nem lehetett ellátni, az egyéni segítés vált elsődlegessé. A szakemberek számos segítséget nyújtottak a tananyagok letöltésében, korrepetálásban, digitális eszközök használatában, a digitális oktatásból kimaradásról szóló jelzések fogadásában, okai felkutatásában.

**Közösségi programok:**

* **Nyári Napközis Tábor**

A táborok célja, hogy olyan program kerüljön megvalósításra, amellyel biztosítható a gyermekek szabadidejének hasznos eltöltése, megelőzhető a csellengés, a csavargás, az unalomból történő bűnelkövetés. Cél, hogy alternatívát nyújtsunk az igényes szórakozásra is.

2021.07.19-2021.07.23.

A fácánkerti tábor helyszínét idén is a Faluház biztosította, a táborban részt vevő gyerekeknek 8.00- 12.00 óráig volt lehetőségük programjainkon részt venni.

Hétfőn a tábor megkezdésekor a gyerekek higiénés oktatásban vehettek részt, egy rövid oktatófilmet vetítettünk nekik a helyes kézmosásról és a megelőzés fontosságáról.

A táborban minden nap tartottunk kézműves foglalkozást: gipszet festettünk, kaleidoszkópot készítettünk, volt arcfestés, csillámtetoválás és műsebek készítése. A naprendszerről szóló érdekes vetítést követően a gyerekek elkészíthették saját naprendszerüket, karton és színespapír segítségével.

A szerdai napon a tolnai polgárőrök érkeztek hozzánk, a Szabácsy István Sport és Szabadidőparkban állították fel a biciklis akadálypályát, a gyerekek szívesen gyakorolták a közlekedési szabályokat. A hét folyamán sor került szabad játékra is, ahol a gyerekek önfeledten játszhattak.

A hét során sportvetélkedővel, közösségi játékokkal is készültünk, nagy kedvenc volt a limbo-tánc. A sorversenyeket díjaztuk. Az Xbox-on való játék szintén népszerű volt a tábor hetében.

Elért gyermekek: 19 fő

A program lebonyolításában az óvodai, iskolai segítők és diákmunkásaink vettek részt.

* **Szociális diagnózis**

2018. januártól kötelezően ellátandó feladata Központoknak a szociális diagnózis elkészítése, mint a szociális szolgáltatások igénybevételét megelőző, szükségleteket, jogosultságokat vizsgáló módszer.

A szociális diagnózis a család szociális helyzetének átfogó vizsgálata alapján meghatározza az igénybe venni javasolt szociális szolgáltatásokat és - ide nem értve a gyermekek napközbeni ellátását - gyermekjóléti alapellátásokat. A szociális diagnózis adatlap kiterjed az ügyfél családi állapotára, családi és társas kapcsolataira, lakás és anyagi körülményeire, egészségi állapotára, munkatapasztalataira, személyes kompetenciájára. Amennyiben gyermekadatlap kerül kitöltésre tartalmazza a gyermek lakókörülményeit, köznevelési intézményben elfoglalt helyét, problémáit, szabadidős tevékenységeit, egészségügyi állapotát.

A jogosultsági feltételek fennállása esetén a szociális diagnózis kötelezi a szociális, gyermekjóléti szolgáltatókat és intézményeket, amelyek kötelesek a szolgáltatásra vonatkozó igényt nyilvántartásba venni.

A szociális diagnózis elkészítését kezdeményezheti:

* ügyfél
* család- és gyermekjóléti szolgálat
* jelzőrendszer tagjai. (A jelzőrendszer tagja munkája során értesül segítségre szoruló személyről, és úgy ítéli meg, hogy a szociális szolgáltatások segítséget nyújthatnak a probléma megoldása érdekében.)

2021-es évben Fácánkertben 1 db szociális diagnózis készült el. A szociális diagnózisok nagy része a Család- és Gyermekjóléti Szolgálat kezdeményezésére alapellátásban részesülő gyermekek, valamint intézményi elhelyezési kérelmek kapcsán készült. A szociális diagnózis készítésénél is az a tapasztalat, hogy az intézményi elhelyezés során hosszú a várólista. Az intézményi elhelyezésre váró ügyfelek, valamint családjuk segítése a család- és gyermekjóléti szolgálatra hárul.

A szociális diagnózist készítő esetmenedzser feladata egy szociális térkép elkészítése, melyben a járási/megyei szinten minden szociális szoltáltatás, gyermekjóléti szolgáltatás, valamint nem szociális szolgáltatás (egészségügyi, civil- karitatív szervezetek) megtalálhatóak lesznek.

A szociális térkép elkészítése érdekében a szociális diagnózist készítő esetmenedzser a jelzőrendszeri koordinátorral közösen személyesen keresik fel a szolgáltatókat.

* **A készenléti ügyelet** önálló telefonnal rendelkezik. A Család- és Gyermekjóléti Központoknál kötelező feladat a készenléti ügyelet biztosítása, amely egy mobil telefonszám hivatali időn túli elérhetőségét jelenti, ahol szakképzett kollégáink válaszolnak a felmerülő kérdésekre. A szolgáltatást heti váltásban látjuk el. A készenléti szolgálat telefonszáma minden településen a hirdetőtáblán kifüggesztésre került. A készenléti telefonon 2021-ben Fácánkertre vonatkozóan nem volt bejelentés.
* **Gyermekek Átmeneti Gondozásának biztosítása**

A gyermekek átmeneti gondozásának biztosítására a szekszárdi Családok Átmeneti Otthonával kötöttünk ellátási szerződést.

Az elektronikus igénybevevői nyilvántartásba (KENYSZI) jelentési kötelezettségünknek eleget teszünk.

2021 július 1-étől a GYVR informatikai rendszeren keresztül végezzük napi munkánkat.

A középiskolás tanulók számára lehetőséget biztosítunk a közösségi szolgálat teljesítésére (korrepetálás, szabadidős programokban segítségnyújtás, adományozási tevékenység lebonyolításában segítségnyújtás).

A Családsegítő Központban továbbra is lehetőség van ingyenes nőgyógyászati spirált igényelni. A 2021-es évben nem igényeltek a Központtól méhen belüli fogamzásgátló eszközt.

A helyi Tolnai Hírlapban CSSK Hírek címszó alatt rendszeresen hirdetjük programjainkat, szolgáltatásainkat.

**Tolna, 2022. április 13.**

**Székelyi Anikó Nyul Annamária**

**intézményvezető GYJK szakmai vezető**

**Horváthné Varga Andrea Szőnyiné Madarász Erika**

**esetmenedzser családsegítő**